40 
J. F. Brandt, 
Sinus frontales et antrtim Highmori, forsan ob napium cavitatis ambitum maximum, defi- 
cientia, indagare haud contigit. 
De canalis inframaxillaris aperturarumque suarum ratione jam in mandibulae descrip- 
tione (p. 34 et 36) fusius egimus. 
Caput IV. 
De Rhytinae columna vertebrali ejusqne appendicibus 
(costis, sterno, extremitatibus et pelve). 
§ 1. De columna vertehrali. 
Columnae vertebralis structura generali et affinitatibus pluribus cum Cetaceis genuinis 
ei communibus, nominatim corporibus vertebrarum colli brevibus, lamellis similibus, facie 
inferiore planis , pelve rudimentali , extremitatibus posterioribus deficientibus et caudae 
processibus spinosis inferioribus munitae ratione demonstrandis Rhytinam a Sireniis adhuc 
viventibus haud differre sceleti ejus cum generum ei affinium ossium compage comparatio 
primo intuitu ostendit. 
Haud negandum tarnen esse videtur Rhytinae sceletum ossium mole enormi, nomi- 
natim costis latissimis, ponderosissimis, invicem praeterea magis quam in aliis mammali- 
bus, Manatis non exclusis, approximatis et cranii cum columnae vertebralis longitudine et 
thoracis et abdominis massa enormi comparati parvitate, adspectum non solum Halicoris, 
sed etiam Manatis alienum praebere. Sceletum deinde a facie anteriore obiter considera- 
tum, ob sterni, costarum et cranii rationem majorem cum Manatis similitudinem offerre 
videtur. Exactiore autem singularum columnae vertebralis partium atque appendicum ejus 
comparatione instituta, apparebit columnae vertebralis partem caudalem, sicuti extremi- 
tates majorem cum Halicoris affinitatem ostendere, quod quidem etiam partium nomina- 
tarum externa, praesertim caudae forcipatae, structura et extremitatum brevitate in Rhytina 
et Halicore observata demonstratur. Organa motus igitur utriusque generis structura ex- 
terna et interna conveniunt. 
De columnae vertebralis ratione Stellerus {Nov. Comm. Petropol. T. II) perpauca 
retulit. In pag. 305 commémorât: «A vertebra 26 cauda incipit et 35 vertebris conti- 
nuatur.» Serius deinde in Commentariorum volumine laudato p. 319 — 20 haec leguntur: 
«Vertebrae in Universum 60 sunt; 6 colli, 19 dorsi et 35 caudae. — Costarum verarum 
5 paria, spuriarum 12. — Vertebrarum colli corpora angusta sunt, generali structura equo- 
rum colli vertebris similia, quantum vero différant specialibus quibusdam differentiis, nolo 
indicare, cum libris et sceleto equino destituar nec memoriae et phantasiae credam. — 
Vertebrae dorsi Spinae acutae et latae sunt, ac non obstante crassa cuticula crassoque pan- 
niculo adiposo in siccis animalibus valde eminent ac conspicuae sunt. — Vertebrae dorsi 
